als_Latn dik_Latn sna_Latn
Prishtinë, 5 shkurt 2015 – Sipas një vendimi të Organit Shqyrtues të Prokurimit (OShP), Qendra Klinike Universitare i ka dhënë tender për furnizim dhe mirëmbajtje të gama kamerës kompanisë “Medica”, pa i ka plotësuar kushtet e parapara me tender, shkruan sot Koha Ditore.
Sipas vendimit të OShP-së, të marrë javën e kaluar, kompania në fjalë nuk ka ofruar certifikatat e trajnimit të avancuara si dëshmi që serviseri i tij i ka kryer trajnimet me sukses, te prodhuesi për mirëmbajtje dhe servisim të aparaturës ekzistuese, si dhe dëshmi që serviseri ka kontratë me kompaninë që fiton këtë tender.
Këtë vendim OShP-ja e ka marrë pas ankesës së kompanisë “Medbrand”, me seli në Prishtinë, duke vlerësuar se pretendimet ankimore të operatorit në fjalë janë të qëndrueshme.
Pas këtij vendimi QKUK-ja ka kthyer në ri tenderim këtë procedurë dhe ka bërë të ditur se tenderi i ri për gama kamerë do të hapet së shpejti. Vlera e kësaj kontrate ka qenë 108 mijë e 855 euro.
als_Latn als_Latn als_Latn als_Latn